社日以旱蔬食
作者：方岳
朝代：宋

paragraphs: 驕陽挾融風，合力爲此旱。
南山膚寸雲，六合望彌滿。
怒吹不待族，赤日行火繖。
幽窗幾長身，玉立拯蕭散。
中乾不自持，槁項何足算。
以茲占西疇，可想一本稈。
社公亦耐事，水舊不渠管。
方勤玉食憂，下令屠牛坦。
坐令宰平手，無肉醉町畽。
但聞寬大書，已責寧使緩。
龍湫有潜鱗，鬰屈睡欲懶。
移文頌風伯，九關誰可款。